CELEX: 62019TA0134
Language: el
Date: 2021-03-10 00:00:00
Title: Υπόθεση T-134/19: Απόφαση του Γενικού Δικαστηρίου της 10ης Μαρτίου 2021 — AM κατά ΕΤΕπ (Υπαλληλική υπόθεση – Προσωπικό της ΕΤΕπ – Αποδοχές – Παραδεκτό – Προθεσμία υποβολής του αιτήματος περί κινήσεως της διαδικασίας συμβιβασμού – Βλαπτική πράξη – Αποζημίωση γεωγραφικής κινητικότητας – Μετάθεση σε εξωτερικό γραφείο – Άρνηση χορηγήσεως της αποζημιώσεως – Προσφυγή ακυρώσεως και αγωγή αποζημιώσεως)

17.5.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 189/16
            
         
      Απόφαση του Γενικού Δικαστηρίου της 10ης Μαρτίου 2021 — AM κατά ΕΤΕπ
      (Υπόθεση T-134/19) (1)
      
      (Υπαλληλική υπόθεση - Προσωπικό της ΕΤΕπ - Αποδοχές - Παραδεκτό - Προθεσμία υποβολής του αιτήματος περί κινήσεως της διαδικασίας συμβιβασμού - Βλαπτική πράξη - Αποζημίωση γεωγραφικής κινητικότητας - Μετάθεση σε εξωτερικό γραφείο - Άρνηση χορηγήσεως της αποζημιώσεως - Προσφυγή ακυρώσεως και αγωγή αποζημιώσεως)
      (2021/C 189/18)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: AM (εκπρόσωποι: L. Levi και A. Champetier, δικηγόροι)
      
         Καθής-εναγόμενη: Ευρωπαϊκή Τράπεζας Επενδύσεων (εκπρόσωποι: G. Faedo και M. Λοΐζου, επικουρούμενοι από τον A. Dal Ferro, δικηγόρο)
      
         Αντικείμενο
      
      Προσφυγή-αγωγή δυνάμει του άρθρου 270 ΣΛΕΕ και του άρθρου 50α του Οργανισμού του Δικαστηρίου της Ευρωπαϊκής Ένωσης με αίτημα, αφενός, την ακύρωση των αποφάσεων της ΕΤΕπ της 30ής Ιουνίου και της 11ης Δεκεμβρίου 2017 καθώς και, στο μέτρο που είναι αναγκαίο, της αποφάσεως του Προέδρου της ΕΤΕπ της 20ής Νοεμβρίου 2018 περί επιβεβαιώσεως των αποφάσεων αυτών, με τις οποίες η ΕΤΕπ απέρριψε το αίτημα του προσφεύγοντος-ενάγοντος να του χορηγηθεί αποζημίωση γεωγραφικής κινητικότητας και, αφετέρου, την αποκατάσταση της υλικής ζημίας και την καταβολή χρηματικής ικανοποίησης για την ηθική βλάβη που ισχυρίζεται ότι υπέστη ο προσφεύγων-ενάγων συνεπεία των εν λόγω αποφάσεων.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει τις αποφάσεις της Ευρωπαϊκής Τράπεζας Επενδύσεων (ΕΤΕπ) της 30ής Ιουνίου και της 11ης Δεκεμβρίου 2017 καθόσον με αυτές απορρίφθηκε το αίτημα του AM να του χορηγηθεί αποζημίωση γεωγραφικής κινητικότητας.
               
            
                  2)
               
               
                  Απορρίπτει κατά τα λοιπά την προσφυγή-αγωγή.
               
            
                  3)
               
               
                  Η ΕΤΕπ φέρει, πέραν των δικαστικών της εξόδων, και τα δικαστικά έξοδα στα οποία υποβλήθηκε ο AM.
               
            
         (1)  EE C 155 της 6.5.2019.